पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. 20 अप्रैल से बंद हुई दिल्ली लुधियाना उड़ान 3 जून से फिर शुरू हो गई। पहले ही दिन दिल्ली से 2 घंटे 10 मिनट की देरी से लुधियाना पहुंचे क्राफ्ट में सिर्फ 6 सवारियां ही लुधियाना पहुंची। 48 सीटों वाला यह एयर इंडिया का विमान तय समय से एक घंटा 15 मिनट की देरी से दिल्ली के लिए रवाना हो गया। साफ मौसम व कई दिन पहले से तय की गई इस उड़ान के पहले ही दिन 2 घंटे देरी से पहुंचने पर इस रूट के प्रति एयर इंडिया की गंभीरता पर सवालिया निशान लगा दिए हैं।
वहीं 48 की बजाय सवारियों की संख्या सिर्फ 6 ने इस उड़ान की विश्वसनीयता पर प्रश्नचिन्ह लगा दिया है। एयरपोर्ट अथॉरिटी ने 3 जून से शुरू होने वाली फ्लाइट के लिए सप्ताह में तीन दिन सोमवार, बुधवार व शुक्रवार तय किए थे। दिल्ली से दोपहर 1.45 मिनट पर चलकर फ्लाइट को 3 बजे साहनेवाल पहुंचना था। वापसी के लिए विमान को 3.20 पर उड़ान भरकर 4.35 पर दिल्ली पहुंचने का समय था। लेकिन पहले ही दिन फ्लाइट 3.20 पर पहुंचने की बजाय 5 बजकर 9 मिनट पर साहनेवाल पहुंची।
लुधियाना दिल्ली किराया
फ्लाइट के लिए किराया 4507 रुपए तय है। अगर बुकिंग एक सप्ताह पहले करवाई जाती है तो किराया होगा 3930 रुपए। एक महीने पहले सीट रिजर्व करवाने पर किराया घटकर 3111 रुपए रह जाएगा। लोगों की सहूलियत के लिए एयर इंडिया ने दुगरी रोड पर भी अपना बुकिंग ऑफिस खोल दिया है।
15 जून को शुरू होनी थी उड़ान
प्लेन की कमी के मद्देनजर 20 अप्रैल से रद्द की गई इस फ्लाइट को 15 जून से शुरू करने की घोषणा एयर इंडिया ने कर रखी थी। तीन दिन पहले कंपनी ने 3 जून से ही इस फ्लाइट को दोबारा से शुरू करने की घोषणा कर दी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn